Mješicy

Mješicy ( Meschwitz) su hornjołužiska wjes na wuchodźe Budyskeho wokrjesa a słušeja wot lěta 1973 k Bukečanskej gmejnje.

 Geografija 
mini|left|Chěža ze stołom w Mješicach
Wjes leži 257 metrow nad morskej hładźinu pod Čornobohom w dolinje Wuježčanki. Susodne wjeski su Trjebjeńca na sewjeru, Bukecy na sewjerowuchodźe, Wuježk na juhowuchodźe, Rachlow na juhozapadźe a Sowrjecy na sewjerozapadźe. Mjez Mješicami a Trjebjeńcu leži hórka Maratki (294,7 m); přez wjes wjedźe statna dróha S 110 (Bukecy–Bělšecy). Wot njeje wotbočuje tule wokrjesna dróha K7235 do Sowrjec resp. Wuježka.

 Ležownostne mjena 
Michał Rostok naliči 1887 slědowace serbske ležownostne mjena: Pěskowa hórka (=Gerša), Lada (=Pastwišća), Wólšinki, Wulka a mała Kačka, Włosančki (=Mješiska Kačka), Maratki, Wěnčiki (tež Wěčniki), Haarband (slěbornik), Randak, Mrowišća, Přemjeńcy, Lěsowy, Ručicy, Babowy, Dubina, Chilanec hórka,Michał Rostok: Ležownostne mjena. W: ČMS 40 (1887), str. 3–50, tu str. 6sl. (digitalizat). Na Maratkach, Hornje Maratki, Nowina, Winica, Harbandska studźeńka, Pola Čornoboha, Na Kamjeńtnym, Pod horami, Na Babowach, W rěčinkach, Na Ručicach, Na Lěsowach.Michał Rostok: Ležownostne mjena. W: ČMS 40 (1887), str. 3–50, tu str. 30 (digitalizat).

Po ludowej bajce poćahuja so někotre z tutych mjenow na Geršu, něhdyšu nječestnu njewjestu, kotraž měješe z njeprawom wěnc na hłowje. Tule je djaboł jej wěnc wottorhnył a tež slěbornik, włosy, mikawčki a ruce. Na Maratkach je wona „na marach“ stała.

 Stawizny 
Prěnje historiske naspomnjenje jako Meshewicz je z lěta 1315. Ležownostne knjejstwo wukonješe přez lětstotki Budyska rada.

Po Mukowej statistice mějachu Mješicy we 1880tych lětach cyłkownje 267 wobydlerjow, z nich 250 Serbow (94 %) a 17 Němcow. Arnošt Černik zwěsći w lěće 1956 serbski podźěl wobydlerstwa wot jenož hišće 55,2 %. Cyrkwinsce słušachu Mješičenjo ze starodawna do Bukečanskeje wosady.

 Wosobiny 
 Jan Wawer (1672–1728); Bukečanski farar a sobupřełožowar serbskeje Biblije, w Mješicach narodźeny

mini|center|upright=1.8|Powětrowy wobraz Mješic

 Žórła 

 Wotkazaj 

 Wobrazy z Mješic

Kategorija:Sydlišćo w Hornjej Łužicy
Kategorija:Sydlišćo w Budyskim wokrjesu
Kategorija:Bukecy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1315
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1973